CELEX: 62017TA0649
Language: mt
Date: 2020-05-28 00:00:00
Title: Kawża T-649/17: Sentenza tal-Qorti Ġenerali tat-28 ta’ Mejju 2020 – ViaSat vs Il-Kummissjoni (“Aċċess għal dokumenti – Regolament (KE) Nru 1049/2001 – Dokument dwar il-miżuri meħtieġa sabiex tiġi ggarantita l-osservanza mill-operaturi awtorizzati ta’ sistemi mobbli permezz tas-satellita tal-kundizzjonijiet komuni previsti mid-Deċiżjoni Nru 626/2008/KE – Rifjut impliċitu u espliċitu ta’ aċċess – Eċċezzjoni marbuta mal-protezzjoni tal-għanijiet ta’ spezzjoni, ta’ investigazzjoni u ta’ awditu – Interess pubbliku superjuri – Rifjut ta’ aċċess parzjali”)

13.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/23
            
         
      Sentenza tal-Qorti Ġenerali tat-28 ta’ Mejju 2020 – ViaSat vs Il-Kummissjoni
      (Kawża T-649/17) (1)
      
      (“Aċċess għal dokumenti - Regolament (KE) Nru 1049/2001 - Dokument dwar il-miżuri meħtieġa sabiex tiġi ggarantita l-osservanza mill-operaturi awtorizzati ta’ sistemi mobbli permezz tas-satellita tal-kundizzjonijiet komuni previsti mid-Deċiżjoni Nru 626/2008/KE - Rifjut impliċitu u espliċitu ta’ aċċess - Eċċezzjoni marbuta mal-protezzjoni tal-għanijiet ta’ spezzjoni, ta’ investigazzjoni u ta’ awditu - Interess pubbliku superjuri - Rifjut ta’ aċċess parzjali”)
      (2020/C 230/28)
      Lingwa tal-kawża: l-Ingliż
      
         Partijiet
      
      
         Rikorrenti: ViaSat, Inc. (Carlsbad, California, l-Istati Uniti) (rappreżentanti: J. Ruiz Calzado, L. Marco Perpiñà, P. de Bandt u M. Gherghinaru, avukati)
      
         Konvenuta: Il-Kummissjoni Ewropea (rappreżentanti: C. Ehrbar u S. Delaude, aġenti)
      
         Intervenjenti insostenn tal-kovenuta: Inmarsat Ventures Ltd (Londra, ir-Renju Unit) (rappreżentanti: C. Spontoni, B. Amory, É. Barbier de La Serre, avukati, u A. Howard, barrister)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-deċiżjoni impliċita tal-Kummissjoni li tiċħad it-talba għal aċċess konfermattiva tar-rikorrenti tal-31 ta’ Mejju 2017 għall-“pjan direzzjonali li jipprevedi miżuri relatati mal-osservanza tal-kundizzjonijiet komuni stabbiliti fid-Deċiżjoni Nru 626/2008/KE tal-Parlament Ewropew u tal-Kunsill tat-30 ta’ Ġunju 2008 dwar l-għażla u l-awtorizzazzjoni ta’ sistemi li jipprovdu servizzi mobbli permezz tas-satellita (MSS), inklużi stadji intermedjarji ġodda u l-iskadenzi korrispondenti, mill-operaturi magħżula u awtorizzati għall-provvista ta’ servizzi mobbli permezz tas-satellita (MSS)”, u sussegwentement għall-annullament tad-Deċiżjoni tal-Kummissjoni C(2017) 8219 final tal-1 ta’ Diċembru 2017, li tirrifjuta l-aċċess għall-imsemmi pjan direzzjonali.
      
         Dispożittiv
      
      
                  1)
               
               
                  Ma hemmx iktar lok li tittieħed deċiżjoni dwar il-legalità tad-deċiżjoni impliċita tal-Kummissjoni Ewropea li tiċħad it-talba għal aċċess konfermattiva ta’ ViaSat, Inc. tal-31 ta’ Mejju 2017 għall-“pjan direzzjonali li jipprevedi miżuri relatati mal-osservanza tal-kundizzjonijiet komuni stabbiliti fid-Deċiżjoni Nru 626/2008/KE tal-Parlament Ewropew u tal-Kunsill tat-30 ta’ Ġunju 2008 dwar l-għażla u l-awtorizzazzjoni ta’ sistemi li jipprovdu servizzi mobbli permezz tas-satellita (MSS), inklużi stadji intermedjarji ġodda u l-iskadenzi korrispondenti, mill-operaturi magħżula u awtorizzati għall-provvista ta’ servizzi mobbli permezz tas-satellita (MSS)”.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  ViaSat hija kkundannata tbati, minbarra tliet kwarti mill-ispejjeż tagħha, tliet kwarti mill-ispejjeż sostnuti mill-Kummissjoni u minn Inmarsat Ventures Ltd.
               
            
                  4)
               
               
                  Il-Kummissjoni hija kkundannata tbati, minbarra kwart mill-ispejjeż tagħha, kwart mill-ispejjeż sostnuti minn ViaSat u minn Inmarsat Ventures.
               
            
         (1)  ĠU C 402, 27.11.2017.